Евроеидгыла алаҵа "Спутник V" Сан-Марино излазҵаз рсертификатқәа азханаҵеит
19:20 03.08.2021 (ирҿыцуп: 19:53 03.08.2021)
© Sputnik / Владимир ТрефиловШприц и ампула на фоне логотипа "Спутник V".
© Sputnik / Владимир Трефилов/
Сан-Марино иазханаҵеит 2021 шықәса жәабранмзазы ахархәара змаз урыстәылатәи алаҵа "Спутник V".
АҞӘА, нанҳәа 3 - Sputnik. Европатәи акомиссиа иазханаҵоит акоронавирус аҟынтә алаҵа шыҟаҵоу азы Сан-Марино ирырҭо адокументқәа ҳәа аанацҳауеит РИА Новости аинвестициақәа рзы Урыстәылатәи Афонд адыррала.
"Сан-Марино алаҵа шыҟаҵоу азы асертификатқәа Евроеидгыла аҵакыра зегьы аҿи Шенгентәи азона атәылақәа рҿи иазхарҵоит", - ҳәа аҳәоит адырраҭараҿы.
Аеврокомиссар Дидье Реиндерс иҳәеит аиҿкаара иалшо шыҟанаҵо егьырҭ атәылақәа алаҵа шыҟаҵоу азы ирырҭо адокументқәа разхаҵаразы.
РФПИ уаанӡа аҳәамҭа ҟанаҵахьан алаҵа ишалнаршаз Сан-Марино Европа иахьаҵанакуа акоронавирус аиааира.
"Спутник V" 67 тәыла рҿы иҭаҩуп. Алаҵа аԥҵоуп идыру, иԥышәоу ауаҩы иаденовирустә вектор аплатформаҿы.
Авирус аҟынтә аиммунизациа мҩаԥысуеит Урыстәыла арегионқәа зегьы рҿы. Атәылаҿ ахархәара рымоуп: "Спутник V", "ЭпиВакКорона", "КовиВак". Аиҭалаҵаҟаҵара мҩаԥыргоит "Спутник Лайт" алагьы.
Аҳәаанырцә ахархәара рымоуп: Pfizer, BioNTech (Германиа, ЕАА), AstraZeneca (Великобританиа, Швециа), Moderna (ЕАА), BBIBP-CorV, Sinopharm, CoronaVac (Китаи).